Hans (1825–1911)

Hans, prins av Slesvig-Holsten-Sønderborg-Glücksborg (1825–1911) var en yngre bror til kong Christian IX av Danmark. 

 Biografi 
Han var sønn av hertug Wilhelm av Slesvig-Holsten-Sønderburg-Glücksburg og Louise Caroline av Hessen-Kassel, og ble døpt Johann etter sin stamfar Hans den yngre av Sønderborg.Hans, Prins af Glücksborg, Dansk biografisk Lexikon

I 1842 trådte han i prøyssisk militærtjeneste, og tok samme år offiserseksamen i Berlin og ble utnevnt til sekondløytnant i det 27. prøyssiske infanteriregiment i Magdeburg. I årene 1844–46 studerte han ved Bonns universitet for i 1847 å tiltre det prøyssiske garderdragonregiment i Berlin. Etter noen år i forskjellige avdelinger, avanserte han 1854 til rittmester og ble året etter satt à la suite med majors karakter. Etter dette tok han opphold i Danmark.

I Danmark ble han leilighetsvis brukt til diverse diplomatiske oppgaver. Da nevøen hans Georg I av Hellas i 1867 reiste til Russland for å gifte seg med storhertuginne Olga Konstantinovna, var han i en periode regent i Hellas.Hans, Prins af Glücksborg, Dansk biografisk Lexikon 

Prinsen levet som ugift, og døde i Det Gule Palæ ved Amalienborg. Han ble gravlagt i Christian VIs krypt i Roskilde domkirke. 

 Referanser 

 Eksterne lenker 

 Prins Hans (1825–1911), Internet Movie Database
 Bilde av prinsens gravkiste i Roskilde domkirke

Kategori:Kongelige dansker
Kategori:Riddere av Elefantordenen
Kategori:Personer fra Glücksburg